Kansainvälinen palliatiivisen hoidon viikko: Yleisötilaisuus ke 9.10. Armilassa

Etelä-Karjalan hyvinvointialueen palliatiivinen yksikkö juhlistaa kymmentä toimintavuottaan yhdessä kansainvälisen palliatiivisen hoidon viikon kanssa. Kutsumme kaikki asiasta kiinnostuneet ja alan ammattilaiset mukaan seuraamaan keskiviikkona 9.10. Helsingistä suoratoistettavaa yleisötilaisuutta Armilan hyvinvointiasemalle ala-aulaan. Paikalla on myös palliatiivisen yksikön henkilökuntaa ja asiantuntijoita. Kansainvälinen palliatiivisen hoidon viikko on 7.–13.10.2024.

FinPall, SPLY, SPHY, PallTu ja Syöpäjärjestöt järjestävät yhteistyössä HUS Palliatiivisen keskuksen kanssa keskiviikkona 9.10.2024 kello 17 alkaen yleisötilaisuuden teemalla ”Palliatiivinen hoito - Muutoksessa mahdollisuus". Helsingin tilaisuus suoratoistetaan yhteistyössä YLEn kanssa. Tilaisuuden tallenne on katsottavissa myös YLE Areenassa 12 kuukauden ajan.

Toivotamme kaikki asiasta kiinnostuneet ja alan ammattilaiset tervetulleiksi keskiviikkona 9.10. klo 16 Armilan hyvinvointiasemalle ala-aulaan, Armilankatu 44, 53100 Lappeenranta, jossa tilaisuus on nähtävillä suurelta näyttöruudulta. Paikalla on myös palliatiivisen yksikön henkilökuntaa vastaamassa kysymyksiin.

Ohjelma

16.00–17.00 | Tutustuminen Etelä-Karjalan palliatiivisiin palveluihin sekä palliatiivisen yksikön toiminnan esittely, kahvitarjoilu
17.00–17.10 | Tervetuloa kansainväliseen päivään
17.10–17.30 | Juhlapuhujan sanat

17.30–18.00

Palliatiivinen hoito Suomessa,
Tiina Saarto, ylilääkäri, professori, HUS Syöpäkeskus, Palliatiivinen keskus

18.00–18.30

Kärsimyksen lievittäminen ja sedaatio osana oirehoitoa,
Kaisla Mannerla, geriatrian erikoislääkäri, palliatiivisen lääketieteen erityispätevyys, apulaisylilääkäri, Suursuon sairaala, Helsingin sairaala

18.30–18.45 | Musiikkiesitys
18.45– | Loppusanat

Lisätietoja:

Nina Rantakajo, palliatiivinen konsultoiva sairaanhoitaja, p. 040 651 1211, nina.rantakajo@ekhva.fi

Raija Hiltunen-Hahtola, akuuttigeriatrisen yksikön ja palliatiivisen yksikön esihenkilö, p. 040 485 4208 raija.hiltunen-hahtola@ekhva.fi

Helsingin tilaisuuden järjestävät

FinPall
Palliatiivisen hoidon palveluiden tuottamisen ja laadun parantamisen ohjelman (FinPall) tavoitteena on parantaa potilaalle tarkoituksenmukaista hoitoa terveydenhuollon yksiköissä sekä tehostaa palliatiivisen hoidon saavutettavuutta ja ammattilaisten osaamista. Palliatiivinen hoito on parantumattomasti sairaan tai elämää uhkaavaa sairautta sairastavan elämänlaadun vaalimista ja kärsimyksen ennaltaehkäisyä ja lievittämistä. FinPall-hanketta rahoittaa sosiaali- ja terveysministeriö.

SPLY
Suomen Palliatiivisen Lääketieteen Yhdistyksen tarkoituksena on edistää lääkäreiden palliatiivisen lääketieteen tuntemusta ja lääketieteellistä koulutusta. Yhdistys pyrkii yhteistyössä muiden yhdistysten, potilasjärjestöjen, viranomaisten ja yliopistojen kanssa vaikuttamaan lääkärikoulutuksen kehittämiseen palliatiivisen lääketieteen alueella.

SPHY
Suomen Palliatiivisen Hoidon Yhdistys ry:n toiminnan tavoitteena on kehittää moniammatillisena järjestönä vakavasti sairaiden ja kuolemaa lähestyvien potilaiden hoitoa Suomessa, tukea alan tutkimustyötä ja julkaisutoimintaa, vaikuttaa alan perus- ja täydennyskoulutukseen, järjestää alan koulutustilaisuuksia ja osallistua alan kansainväliseen yhteistyöhön.

PallTu
Suomen palliatiivisen hoidon ja lääketieteen tutkimusverkosto ry:n toiminnan tarkoituksena on edistää suomalaisen palliatiivisen lääketieteen ja hoitotieteen sekä niitä sivuavien tieteenalojen akateemista tutkimusta ja tutkijoiden verkostoitumista.

Syöpäjärjestöt
Syöpäjärjestöillä tarkoitetaan Suomen Syöpäyhdistyksen ja Syöpäsäätiön muodostamaa kokonaisuutta. Syöpäjärjestöjen tavoitteena on turvata kaikille hyvä elämä ilman syöpää ja syövästä huolimatta. Järjestö tarjoaa tietoa, tukea ja toivoa.

Katso myös mitä palliatiivisen keskuksen kokonaisuus Etelä-Karjalassa tarkoittaa.